
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ένταξη σε κατηγορίες και καθορισμός ορίων του.οικισμού ΑΓΙΟΣ ΝΙ¬ 
ΚΟΛΑΟΣ της Κοινότητας Αγίου Νικολάου Βοιών Ν. Λακωνίας, με 


καθορισμό όρων και περιορισμών δόμησης. I 

Τροποποίηση του ρυμοτομικού σχεδίου Νεάπολης Βοιών του Νομού 
Λακωνίας στην περιοχή «Μηνογιαννιάνικα».. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Π, 767/1987 (1) 


Ένταξη σε κατηγορίες και καθορισμός ορίων του οικισμού ΑΓΙΟΣ ΝΙΚΟ¬ 
ΛΑΟΣ της Κοινότητας Αγίου Νικολάου Βοιών Ν. Λακωνίας, με καθορι¬ 
σμό όρων και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 και του Ν.Δ. 532/72 «περί διοικητι¬ 
κής αποκέντρωσης». 

2. Τις διατάξεις του Α.Ν. 314/68 «περί παροχής αρμοδιοτήτων στον 
Υπουργό Β. Ελλάδος και τους Νομάρχες», όπως τροποποιήθηκε με το Ν.Δ. 
1018/71. 

- 3. Τις διατάξεις του Ν.Δ. της 17.7.1923 «περί σχεδίων πόλεων». 

4. Τις διατάξεις του Ν. 1337/83, όπως τροποποιήθηκε μετοΝ. 1512/ 
85. 

5. Τις διατάξεις του Ν. 1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου καθορισμού ορίων 
οικισμών της χώρας μέχρι 2.000 κατοίκους, κατηγοριών αυτών και καθο¬ 
ρισμού όρων και περιορισμών δόμησής τους», όπως τροποποιήθηκε με το 
από 14.2.87 Π.Δ. (ΦΕΚ 133Δ' της 23.2.1987). 

7. Τις προτάσεις των ιδιωτών μελετητών Μηχανικών, στους οποίους 
ανατέθηκε η σχετική μελέτη στα πλαίσια του.προγράμματος των ανοικτών 
πόλεων, που αφορούν τον προσδιορισμό των ορίων του υπόψη οικισμού. 

8. Τα δελτία αρχιτεκτονικής αναγνώρισης του οικισμού που συμπληρώ¬ 
θηκαν από τους προαναφερόμενους μελετητές κατά τις υποδείξεις των σχε¬ 
τικών προδιαγραφών του Υπ. ΠΕ.ΧΩ.Δ.Ε. 

9. Τα πληθυσμιακά στοιχεία των δύο τελευταίων απογραφών του κρά¬ 
τους από την Ε.Σ.Υ.Ε. 

10. Την υπ’ αριθμό 8/1987 Απόφαση (γνωμοδότηση για την παρα¬ 
πάνω μελέτη) του Κοινοτικού Συμβουλίου Αγίου Νικολάου Βοιών, ύστερα 
από την τήρηση της νόμιμης διαδικασίας. 

11. Το υπ’ αριθμό 840/29.5.1987 έγγραφο της Δ/νσης Δασών Λακω¬ 
νίας. 

12. Τη γνωμοδότηση του Συμβουλίου Χ.Ο.Π. του Νομού που λήφθηκε 
κατά τη συνεδρία στις 11.11.1987, με αριθμό Πράξης 6η, αποφασίζουμε: 

1. Κατατάσσουμε τον οικισμό ΑΓΙΟ ΝΙΚΟΛΑΟ ΒΟΙΩΝ, Ν. Λακωνίας, 
στις κατηγορίες: 


α) Ως προς τη θέση στο χώρο: Ούτε περιαστικός, ούτε παραλιακός ή του¬ 
ριστικός. 

β) Ως προς το βαθμό προστασίας: Αδιάφορος. 

γ) Ως προς τη δυναμικότητα: Στάσιμος. 

δ) Ως προς το βαθμό διασποράς: Συνεκτικός. 

ε) Ως προς το μέγεθος: Μεσαίος, 

2. Καθορίζουμε τα όρια του οικισμού ΑΓΙΟΥ ΝΙΚΟΛΑΟΥ ΒΟΙΩΝ του 
Ν. Λακωνίας με τα στοιχεία από 1 έως 28, όπως αυτά φαίνονται στο συνο¬ 
δευτικό της παρούσας σχεδιάγραμμα σε κλίμακα 1:5000, που αποτελεί 
(αναπόσπαστο μέρος της απόφασης αυτής και συντάχθηκε με βάση τα στοι¬ 
χεία του χάρτη και επιτόπιου ελέγχου. 

3. Καθορίζουμε τους ακόλουθους γενικούς και ειδικούς όρους και περιο¬ 
ρισμούς δόμησης, για τον προαναφερόμενο οικισμό: 

Α. Γενικοί όροι δόμησης: 

Ι.Μέσα στα όρια του οικισμού ισχύουν οι γενικοί όροι δόμησης που προ- 
βλεπονται από το Π. Δ/γμα της 24.4.85 (ΦΕΚ 181 Δ' της 3.5.85) όπως 
τροποποιήθηκε με το από 14.2.87 Π. Δ/γμα (ΦΕΚ 133 Δ' της 23.2.87) 
και για τον οικισμό αυτό καθορίζουμε την κατά κανόνα αρτιότητα στα πε¬ 
ντακόσια (500) τ.μ. 

II. Κατά παρέκκλιση, μέσα στα όρια του οικισμού αυτού, θεωρούνται άρ¬ 
τια τα οικόπεδα με όποιο εμβαδόν.είχαν στις 3.5.85, ημέρα δημοσίευσής 
του από 24.4.85 Π. Δ/τος. 

III. Κατά τη μελέτη οριοθέτησης του οικισμού που έγινε σύμφωνα με το 
από 24.4.85 Π. Δ/γμα (ΦΕΚ 181 Δ' της 3.5.85), προέκυψε ότι όλα τα 
κτίρια στον οικισμό είναι μονώροφα και διώροφα, όπως φαίνεται και στο 
αντίστοιχο δελτίο Αρχιτεκτονικής,Αναγνώρισης και γι’ αυτό το λόγο, το μέ¬ 
γιστο επιτρεπόμενο ύψος τών κτιρίων ορίζεται σε 7,50 μ. Επιτρέπεται η 
υπέρβαση του μεγίστου επιτρεπόμενου ύψους μόνο για την κατασκευή στέ¬ 
γης, η οποία στο ανώτερο σημείο της δε. θα υπερβαίνει τα 2,00 μ. 

Β. Ειδικοί όροι δόμησης: 

α) Τα κτίσματα θα καλύπτονται με στέγη. 

β) Οι λοιπές ενδείξεις του δελτίου Αρχιτεκτονικής Αναγνώρισης που συ¬ 
νοδεύει την παρούσα και αποτελεί αναπόσπαστο μέρος της είναι δυνητικές 
για τον ιδιοκτήτη ή το μελετητή; 

4α. Πριν, από οποιαδήποτε κατάτμηση οικοπέδων εντός των ορίων του 
οικισμού, θα πρέπει να θεωρείται το σχετικό Τοπογραφικό διάγραμμα από 
το Τ.Π. και Π.Ε. της Νομαρχίας ώστε να εξασφαλίζεται η συνέχεια των κοι¬ 
νόχρηστων χώρων, σύμφωνα με τα οριζόμενα στις διατάξεις της παραγρ. 1 
του άρθρου 6 του από 24.4.85 Π. Δ/τος (ΦΕΚ 181 Δ' της 3.5.85), όπως 
τροποποιήθηκε με το από 14.2.87 Π. Δ/γμα (ΦΕΚ 133 Δ' της 23.2.87). 

β) Να εξασφαλίζεται οπωσδήποτε η συνέχεια των υφισταμένων ή εγκε¬ 
κριμένων δρόμων του οικισμού. 

Η απόφαση αυτή με το σχεδιάγραμμα οριοθέτησης του οικισμού και την 
καρτέλα (δελτίο) Αρχιτεκτονικής,Αναγνώρισης που τη συνοδεύουν, να δη- 
μοσιευθεί στην Εφημερίδα της,Κυβερνήσεως. 

Σπάρτη, 1 Φεβρουάριου 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. Π-125 (2) 

Τροποποίηση του ρυμοτομικού σχεδίου Νεάπολης Βοιών του Νομού 
Λακωνίας στην περιοχή «Μηνογιαννιάνικα». 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις: 

α. Του Ν. 1032/80 «περί συστάσεως του Υπουργείου ΧΟΠ». 

β. Του Ν. 3200/55 «περί Διοικητικής αποκεντρώσεως» όπως συ¬ 
μπληρώθηκε με το Ν. 3620/56. 

γ. Του Ν.Δ. 712/70 (εκτελεστικού του Ν.Δ. 532/70, «περί συ- 
μπληρώσεως των διατάξεων περί Διοικητικής Αποκεντρώσεως χ.λπ.») 
όπως τροποποιήθηκε με τα Β.Δ. 677/71 και 198/72. 

δ. Του από 17.7.1923 Ν.Δ/τος «περί σχεδίων πόλεων κ.λπ.» και ει¬ 
δικότερα τα άρθρα 2, 3 και 70. 

2. Τη Λ9/1-8/3 από 3.8.1971 κοινή εγκύκλιο των Πρωθυπουρ¬ 
γού, Αντιπροέδρου και Υπουργού Εσωτερικών «περί οργανώσεως των 
Νομαρχιών». 

3, Τις διατάξεις του Α.Ν. 314/1968 (ΦΕΚ 47/Α) όπως τροποποιή- 
καν και συμπληρώθηκαν με το υπ’ αριθμό 1018/71 Ν. Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 
210Α'). 

4. Τις διατάξεις του υπ’ αριθμό 183/1986 Π. Δ/τος (ΦΕΚ 70/Α) 
και ειδικότερα το άρθρο 1. 

5. Την υπ’ αριθμό 114/1987 απόφαση του Κοινοτικού Συμβουλίου 
της Νεάπολης Βοιών (πρακτικό της 18.11.87 - θέμα Ιο) με την οποία 


αποφασίζει την τροποποίηση του ρυμοτομικού σχεδίου στην περιοχή 
«Μηνογιαννιάνικα» έμπροσθεν της ιδιοκτησίας Νικολάου Κωνσταντινά- 
κου και κληρονόμων Διακάκη όπως φαίνεται στα σχέδια που συνοδεύ¬ 
ουν την απόφαση. 

6. Την από 2.12.87 ένσταση της Καλλιόπης Δερμάτη κατοίκου Νε¬ 
άπολης Βοιών κατά της 114/1987 απόφασης του Κοινοτικού Συμβου¬ 
λίου Νεάπολης. 

7. Την υπ’ αριθ. 118/87 απόφαση του Κοινοτικού Συμβουλίου Νεά¬ 
πολης με την οποία αποφασίζεται η απόρριψη της ανωτέρω ένστασης. 

8. Την υπ’ αριθμό Π-4959/18.12.87 εισήγηση του Τ.Π. & Π.Ε. 
Ν. Λακωνίας στο Συμβούλιο Χ.Ο.Π. του Νομού Λακωνίας. 

9. Τη γνωμοδότηση του ΣΧΟΠ Νομού Λακωνίας (πρακτικό 12ο της 
23.12.1987 θέμα Ιο) που ενέκρινε ομόφωνα την τροποποίηση του σχε¬ 
δίου πόλεως Νεάπολης Βοιών στην υπόψη περιοχή, αποφασίζουμε: 

Εγκρίνουμε την τροποποίηση του ρυμοτομικού σχεδίου της Νεάπο¬ 
λης Βοιών του Νομού Λακωνίας στην περιοχή «Μηνογιαννιάνικα», 
όπως φαίνεται στα σχέδια που συνοδεύουν την 114/87 απόφαση του 
Κοινοτικού Συμβουλίου Νεάπολης Βοιών και έχουν θεωρηθεί από τον 
Πρόεδρο της Κοινότητας, για την εφαρμογή του σχεδίου και προς απο¬ 
φυγή ρυμοτομήσεων και αποζημιώσεων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σπάρτη, 14 Ιανουάριου 1988 
Ο Νομάρχης 
ΑΡΙΣΤ. ΝΙΖΑΜΗΣ 


























